राजेश तेवतिया को ग्रामीणों ने बताया कि बाढ़ की वजह से उनके खेतों में घुसे पानी ने जबरदस्त तबाही मचाई है। इस कारण उनकी धान, कपास , घीया, परमल व मिर्च की फसलें पूरी तरह से नष्ट हो गई हैं। इसके साथ साथ किसानों ने कांग्रेस नेता तेवतिया को बताया कि बाढ़ की वजह से यमुना के दूसरे गांवों में भी उनके हजारों एकड़ जमीन में बोई गई फसल पूरी से खराब हो गई है। उनकी दिन रात की मेहतन से बोई गई फसल खराब होने से उनके लिए रोजी रोटी का संकट पैदा हो गया है। श्री तेवतिया ने ध्यानपर्वूक उनकी बातें सुनी और सभी को आश्वासन दिया कि वह इस मसले को लेकर सोमवार को जिला उपायुक्त के माध्यम से सरकार को ज्ञापन देंगे।